L'Ajuntament de Sagunt rep 38 becaris del pla La Dipu et Beca 2017
30 de juny 2017

![](/media/hoskh2ve/06_c_diputebeca.jpg)

 ​

La Dipu et Beca acull un any més 38 estudiants de pràctiques durant els mesos de juliol i agost en diferents departaments municipals de l'Ajuntament de Sagunt. Es tracta d'estudiants universitaris, de cicles formatius de grau mitjà o de superior, que faran 20 hores setmanals amb una retribució de 500 euros mensuals.

L'alcalde de Sagunt, Quico Fernández, els ha rebut en l'ajuntament i ha aprofitat l'ocasió per a donar l'enhorabona als beneficiaris ja que esta beca “**és una bona oportunitat de treballar en una entitat pública i d'adquirir una experiència perquè us formeu com a professionals del futur**”. Fernández els ha demanat que aprofiten el temps que dura la beca a nivell personal i que facen tot el possible perquè el seu treball siga útil per a la ciutadania.

El regidor de Personal, Sergio Moreno, també ha estat present en la benvinguda als beneficiaris i els ha dit que amb esta beca, a més de posar en pràctica els coneixements que han estudiat en la seua etapa d'estudiants, “**van a aprendre com funciona l'ajuntament, que en moltes ocasions és diferent a com la ciutadania ho aprecia**”.

Els adjudicataris es repartiran en les diferents àrees d'administració: Presidència i Govern, Economia i Finances, Benestar Social, Política Territorial i Sostenibilitat i Infraestructures i Cultura, Educació i Esport.

És la novena edició d'este programa de beques destinat a oferir una formació professional a joves de la localitat i voltants. L'Ajuntament de Sagunt disposa d'un pressupost de 38.000 euros per al finançament de les beques. El 20% del finançament correspon a l'administració municipal, mentre que la Diputació de València es fa càrrec del 80% restant.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-38-becaris-del-pla-la-dipu-et-beca-2017/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-38-becaris-del-pla-la-dipu-et-beca-2017/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-38-becaris-del-pla-la-dipu-et-beca-2017/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-38-becaris-del-pla-la-dipu-et-beca-2017/)